Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2020/C 298/12)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM STANDARDÆNDRING AF ENHEDSDOKUMENTET

»STEIRERLAND«

PGI-AT-A0213-AM01

Meddelelsesdato: 24. juni 2020

BESKRIVELSE AF OG BEGRUNDELSE FOR DEN VEDTAGNE ÆNDRING

Da fortegnelsen over vindyrkningsarealer nu forvaltes under det integrerede forvaltnings- og kontrolsystem, skal det maksimale udbytte pr. hektar tilpasses.

ENHEDSDOKUMENT

1. Betegnelse

Steirerland

2. Type geografisk betegnelse

BGB — beskyttet geografisk betegnelse

3. Kategorier af vinavlsprodukter

1. Vin

11. Delvis gæret druemost

4. Beskrivelse af vinen/vinene

I henhold til den østrigske vinlov skal vin med den geografiske betegnelse »Steirerland« være mærket med den traditionelle betegnelse »Landwein« på etiketten. Druernes saft skal have en mindstemostvægt på 14° Klosterneuburger Mostwaage (= 8,7 % vol.). Det virkelige alkoholindhold skal være mindst 8,5 %, og syreindholdet er på mindst 4 g/l. Yderligere analytiske kendetegn, herunder for delvis gæret druemost, er angivet i produktspecifikationen. Den geografiske betegnelse »Steirerland« anvendes primært til lette, tørre, frugtagtige og syrlige vine.

Generelle analytiske karakteristika Maksimalt alkoholindhold (% vol.): Virkeligt minimumsalkoholindhold (% vol.): Totalt syreindhold, minimum: i milliækvivalenter pr. liter Indhold af flygtig syre, maksimum (milliækvivalenter pr. l): Maksimalt indhold af svovldioxid (mg/l):

5. Vinfremstillingsmetoder

a. Specifik ønologisk fremgangsmåde

Relevante restriktioner for fremstilling af vinene

Alle ønologiske fremgangsmåder, der er tilladt for vin med en beskyttet oprindelsesbetegnelse og for delvis gæret druemost i henhold til forordning (EU) 2019/934 og (EU) 2019/935, er tilladte for oprindelsesbetegnelsen »Steirerland«, bortset fra behandling med kaliumsorbat (bilag I, del A, tabel 2, nr. 2.4) og dimethyldicarbonat (bilag I, del A, tabel 2, nr. 2.7). I overensstemmelse med forordning (EU) 2019/934 og (EU) 2019/935 er det muligt at afsyre »Landwein«. Forbundsministeren for landbrug, regioner og turisme træffer beslutning om eventuel syring afhængigt af klimaforholdene i vækstsæsonen. Betingelserne for eventuel syring er i så fald reguleret af forordning (EU) 2019/934 og (EU) 2019/935.

De specifikke ønologiske fremgangsmåder (herunder tilsætning) udledes af den valgte traditionelle produktionsmetode og beskrives i produktspecifikationen.

b. Maksimumudbytte

10 000 kg druer pr. hektar.

6. Afgrænset geografisk område

Den geografiske betegnelse »Steirerland« omfatter vindyrkningsarealerne i den østrigske delstat Steiermark.

7. Primære druesorter

Grüner Veltliner — Weißgipfler

Zweigelt — Blauer Zweigelt

Zweigelt — Rotburger

8. Tilknytning til det geografiske område

De forskellige typer jordbund og beliggenhed betyder, at der er stor variation i vin fra Steiermark. Fra friske, livlige hvidvine, over fyldige vine fra en enkelt producent til fløjlsbløde rødvine, som hovedsageligt dyrkes i den sydøstlige del af Steiermark, hvor klimaet er noget mildere. De udprægede temperaturforskelle mellem dag og nat fremmer aromaen og har en positiv indvirkning på syrestrukturen. Da de forskellige kategorier af østrigsk vin produceres i overensstemmelse med loven om betegnelser, har vine fra Steiermark den lette, frugtagtige og syrlige karakter, der er typisk for »Landwein« produceret der. Dette gælder også for den delvis gærede druemost (»Sturm«), der produceres i området: den lette, frugtagtige og syrlige drik er typisk for Steiermarks illyriske klima.

9. Andre vigtige betingelser (aftapning, mærkning, andre krav)

Retlig ramme:

national lovgivning

Type yderligere betingelse:

undtagelse vedrørende produktionen i det afgrænsede geografiske område

Beskrivelse af betingelsen:

I henhold til den østrigske vinlov skal de kompetente kontrolmyndigheder udføre en årlig kontrol af »Landwein«-vine i overensstemmelse med EU-reglerne. Denne kontrol skal omfatte enten en rent analytisk eller en organoleptisk og analytisk undersøgelse samt en kontrol af, at betingelserne i produktspecifikationen er overholdt.

Link til produktspecifikationen

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) EUT L 9 af 11.1.2019, s. 2.